钦定古今图书集成/明伦汇编/交谊典/第079卷 > 子华子 > 《神气》
## 钦定古今图书集成/明伦汇编/交谊典/第079卷 > 子华子 > 《神气》

“子车氏之猳，其色粹而黑，一产而三豚焉，其二则粹
而黑，其一则驳而白。恶其弗类于己也，啮而杀之，决
裂其肾肠，糜尽而后止。其同于己者，字之惟谨，而恐
其伤也。”子华子曰：“甚矣，心术之善移也。夫目眩于异
同，而意怵于爱憎，虽其所自生，杀之而弗悔，而况非
其类矣乎？今世之人，其平居把握，附耳呫呫，相为然”，
约而自保其固，曾胶漆之不如也。及势利之一接，未
有毫泽之差，蹴然而变乎己，又从而随之以兵。甚矣，
心术之善移也，无以异乎子车氏之猳。